### Beslutning

Godkendt.

Afbud: Jasmin Kjeldsen, Pete Mortensen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Gørlev lokalområde søger om frigivelse af midler til indkøb og opsætning af to bænke på [adresse].

## Indstillinger

Direktøren indstiller, at ansøgningen imødekommes med en rammebevilling på 3.450 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Gørlev lokalområde har 964.300 kr. til rådighed i Få det fikset puljen. Lokalområdet har afholdt borgermøde den 24. marts 2025, hvor alle foreslåede projekter blev fremlagt samlet og godkendt med mindst 80% flertal, heriblandt opsætning af to stk. træbænke på [adresse].

*Drift og vedligeholdelse*

Aktionsgruppen anslår, at der ikke er afledte vedligeholdelsesudgifter.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Gørlev lokalområde har 964.300 kr. i deres Få det fikset pulje.

Den samlede anlægssum til de to bænke udgør 3.450. Hvis projektet godkendes, resterer der herefter 960.850 kr. til øvrige Få det Fikset – projekter i Gørlev.

[adresse] bemærkninger er indarbejdet i sagen.

### Sagens forløb

20/08/2025 Økonomiudvalget
Anbefales.

Afbud: Pete Mortensen